ΓΡΑΠΤΗ ΕΡΩΤΗΣΗ E-1056/00

υποβολή: Theresa Villiers (PPE-DE) προς το Συμβούλιο

(6 Απριλίου 2000)

Θέμα: Κύπρος

Οι διαπραγματεύσεις προσχώρησης με την Κύπρο συνιστούν ειδική προσπάθεια για την ΕΕ.

Ποιο είναι το συνολικό ποσό της χρηματοδότησης που διατέθηκε μέχρι σήμερα ως συμβολή στην προσχώρηση της Κύπρου; Τι δεσμεύσεις ανελήφθησαν όσον αφορά την μελλοντική χρηματοδότηση;

Τι κονδύλια διατέθηκαν, αν διατέθηκαν, για σχέδια με προορισμό την ενθάρρυνση της συμφιλίωσης μεταξύ των δύο κοινοτήτων στην Κύπρο;

Εάν διατέθηκαν τέτοια κονδύλια, μπορεί το Συμβούλιο να δώσει λεπτομερή στοιχεία για τη φύση και τον αριθμό των σχεδίων αυτών συμφιλίωσης;

Σύμφωνα με το ψήφισμα 1283 των Ηνωμένων Εθνών που εγκρίθηκε το 1999, οι δεσμοί και οι σχέσεις μεταξύ Ελληνοκυπρίων και Τουρκοκυπρίων παραμένουν πολύ περιορισμένες κατά κύριο λόγο εξαιτίας των περιορισμών που έχει επιβάλει το τουρκικό καθεστώς κατοχής (καθεστώς Ντενκτάς). Συνάντησαν δυσκολίες το Συμβούλιο ή οιπηρεσίες του ή οιπάλληλοί του κατά την εκτέλεση σχεδίων με προορισμό την ενθάρρυνση της συμφιλίωσης μεταξύ των δύο κοινοτήτων στην Κύπρο;

Εάν ναι, θα μπορούσε το Συμβούλιο να περιγράψει λεπτομερώς τις δυσκολίες αυτές και να δηλώσει εάν παραμένουν άλυτες; Ειδικότερα, θα μπορούσε να αναφέρει τι ρόλο έπαιξε το καθεστώς Ντενκτάς στον αποκλεισμό ή την παρεμπόδιση των σχεδίων αυτών συμφιλίωσης;

Έχειπόψη του το Συμβούλιο μη κοινοτικές πρωτοβουλίες που αποσκοπούσαν στη συμφιλίωση των δύο κοινοτήτων στην Κύπρο οι οποίες ανεστάλησαν ή παρεμποδίσθηκαν κατά οιονδήποτε τρόπο από το καθεστώς Ντενκτάς;

Απάντηση

(8 Ιουνίου 2000)

Ο κανονισμός 555/2000 του Συμβουλίου σχετικά με τηνλοποίηση δράσεων στο πλαίσιο της προενταξιακής στρατηγικής για την Κυπριακή Δημοκρατία και τη Δημοκρατία της Μάλτας αποτελεί συνέχεια των 4ων Χρηματοδοτικών Πρωτοκόλλων με τις δύο χώρες και αποσκοπεί στη στήριξη σχεδίων και δράσεων συνεργασίας ώστε να προετοιμαστούν οι χώρες αυτές για την προσχώρηση σύμφωνα με τις προτεραιότητες που καθορίζονται στις αντίστοιχες Εταιρικές Σχέσεις Προσχώρησης. Στη συγκεκριμένη περίπτωση της Κύπρου, μπορούν να χρηματοδοτηθούν και δράσεις που συμβάλλουν στη συμφιλίωση των δύο κοινοτήτων της Κύπρου.

Παρ' όλο που το ποσό δημοσιονομικής αναφοράς για την περίοδο 2000-2004 για την Κύπρο και τη Μάλτα μαζί έχει καθοριστεί στον προαναφερόμενο κανονισμό σε 95 εκατομμύρια ευρώ, οι ετήσιες πιστώσεις για την κάθε χώρα θα εγκρίνονται από την αρμόδια αρχή του προϋπολογισμού εντός των ορίων των δημοσιονομικών προοπτικών.

Όσον αφορά τα δικοινοτικά σχέδια στην Κύπρο, το Συμβούλιο δίνει ιδιαίτερη σημασία στην προώθηση σχεδίων συμφιλίωσης μεταξύ της ελληνοκυπριακής και της τουρκοκυπριακής κοινότητας και θα κάνει ό,τι μπορεί για να τα διευκολύνει. Η Ένωση ελπίζει ότι οι εκ του σύνεγγυς συνομιλίες που άρχισανπό την αιγίδα του Γενικού Γραμματέα των Ηνωμένων Εθνών στη Νέα Υόρκη τον Δεκέμβριο του 1999 θα οδηγήσουν στην προσέγγιση των δύο κοινοτήτων και θα ενισχύσουν έτσι τη διαδικασία συμφιλίωσης.

Η Επιτροπή τη στιγμή αυτή μελετά τη χρηματοδότηση δικοινοτικών σχεδίων στην Κύπρο δυνάμει του προαναφερόμενου κανονισμού. Οι σχετικές εργασίες βρίσκονται στην προ του προγραμματισμού φάση. Από τα 9 εκατομμύρια ευρώ που έχουν ήδη αναληφθεί για το 2000, τα 6 εκατομμύρια θα διατεθούν για σχέδια και δράσεις στα πλαίσια της προενταξιακής στρατηγικής για την Κύπρο και τα 3 εκατομμύρια θα διατεθούν ειδικά για δικοινοτικά σχέδια.